Du Toitskloof | LitNet Eerste Slukkie: Lang pad onnetoe deur Jason Reynolds | LitNet
Du Toitskloof | LitNet Eerste Slukkie: Lang pad onnetoe deur Jason Reynolds
LitNet Du Toitskloof Wyne | LitNet Eerste Slukkie 2019-01-10
Die vertaler: Nathan Trantraal
Die hele pad ondertoe, terwyl die hysbak op elke vloer stilhou, klim verskillende mense, wat elkeen iets met die geweld in sy buurt te doen het, in die hysbak. Elkeen van hulle vertel vir Will dele van ’n groter storie as die een wat hy dink hy ken…
Hierdie woedende, verbluffend briljante jeugroman word in kort, vurige staccato versvorm vertel om ’n rou, eerlike blik op vuurwapengeweld te bied, soos net Jason Reynolds dit kan doen. Nou is dit boonop fantasties in Afrikaans vertaal deur die bekroonde skrywer en digter Nathan Trantraal, wat dit vir Suid-Afrikaanse lesers soveel meer aktueel en herkenbaar, soos vanoggend se koerantopskrifte, maak.
Maa an my vriende en mense wie my ken, rêrag ken,
Soe noem my Will
wan na jy gehoorit
wat ek jou nou gan vetel
of my vriend wil wies of gladdie
Either way, gan jy my rêrag ken.
EK’S NET WILLIAM
vi my ma
en my broe, Shawn, wanne hy getry et om snaaks te wies.
wens ek ek het meer gelag
vi sy dom jokes
was Shawn geskiet.
EK KEN JOU NIE,
jou laaste naam ie, en of jy
of cousins het
wie is soes broes
en sustes of anties en uncles
wie is soes ma’s
maa assie bloed
in jou binneste innie binneste van iemand annes is,
sien oppie byteste van hulle nie.
is net soe swaa om te beskryf.
Vebeel jou jy skrik wakke en iemand,
druk jou vas, druk ’n paa pliers in jou mond,
en gryp ’n tand
êrens innie agteste, een vannie groot, belangrike tanne,
en ruk it yt.
Vebeel jou die geklop in jou kop,
die pressure wat druk dee jou ore,
die bloed wat pool.
Maarie ergste part, die ergste, ergste part
is jou tong wat heeltyd glip innie niewe leë space
waa jy wiet
’n tand behoot te is
maa nie mee issie.
IS SOE SWAA OM TE SÊ,
Maa ek dink
nie surprising ie, wat ek dink
selfs snaakser is,
en selfs sadder.
het ek en my vriend Tony
bytekant gestaan en praat
oo of ôs nou nog gan groei
noudat ôs vyftien was.
Toe Shawn vyftien was
toe groei hy mette voet, miskien een
enne half. Toe gie hy vi my
al sy klere wattie mee pas ie.
Tony het die heeltyd gesê hy hoep hy groei
wan al was hy die beste ballplayer hie rond
van ôs oudedom, was hy die kotste oek.
En ammel wiet
jy gannit ie maak
as jy soe klein issie unless jy rêrag
kan spring ie. Soes in
EN TOE WAS DAA SKOTE.
Gedoen wat ôs ammel gelee
was om te doen.
Ôs druk ôs lippe
tienie sypaadjie en bid
die knal, gevolg dee
die buzz vanne bullet,
NA DIE SKOTE
het ek en Tony
gewag soes ôs altyd doen,
virrie rumble om te stop,
voo ôs ôs koppe opgetel et
en wee ôs nekke ytgestiek et
ommie lyke te tel.
was daa net een.